Το **Ταμείο Χρηματοπιστωτικής Σταθερότητας** (**ΤΧΣ**) είναι ελληνική εταιρεία ειδικού σκοπού, που δημιουργήθηκε για να βοηθήσει στη σταθεροποίηση του ελληνικού τραπεζικού τομέα, εν μέσω της κρίσης του ελληνικού δημοσίου χρέους.

Σχηματισμός
-----------

Με έδρα την Αθήνα, το ΤΧΣ ιδρύθηκε τον Ιούλιο του 2010 βάσει του νόμου 3864/2010 ως νομικό πρόσωπο ιδιωτικού δικαίου (ΝΠΙΔ) με σκοπό να «συμβάλει στη διατήρηση της σταθερότητας του ελληνικού τραπεζικού συστήματος, για χάρη του δημόσιου συμφέροντος». Ξεκίνησε τη λειτουργία του στις 30 Σεπτεμβρίου του 2010 με το διορισμό των μελών του Διοικητικού Συμβουλίου του Ταμείου. Το ταμείο ενισχύθηκε από το Ευρωπαϊκό Ταμείο Χρηματοπιστωτικής Σταθερότητας (EFSF) με 50 δις ευρώ για την ανακεφαλαιοποίηση των τραπεζών στην Ελλάδα. Ο ν.4941/2022, τροποποίησε τον τρόπο λειτουργίας του ΤΧΣ.

Διαχείριση
----------

Αρχικά τη διοίκηση ανέλαβε το Διοικητικό Συμβούλιο, ενώ στις 30 Ιανουαρίου του 2013, η διοίκηση του ταμείου αναδιοργανώθηκε σε μια δομή διαχείρισης δύο επιπέδων, τα οποία αποτελούνταν από το Γενικό Συμβούλιο και την Εκτελεστική Επιτροπή.

Εργασίες
--------

Την άνοιξη του 2013, το ΤΧΣ από κοινού με την Τράπεζα της Ελλάδος, οδήγησε στη συγχώνευση των δέκα ελληνικών τραπεζών σε τέσσερις «συστημικές» τράπεζες.

Κατά τον πρώτο χρόνο λειτουργίας του, το ΤΧΣ διέθετε κεφάλαια ύψους 1.5 δισ. ευρώ. Κατά τη διάρκεια αυτής της περιόδου η μόνη τράπεζα που έλαβε κεφάλαια από αυτό ήταν η New Proton.

Στις αρχές του 2015, το ΤΧΣ διατήρησε ένα υπόλοιπο 11 δισεκατομμυρίων ευρώ σε ομόλογα του ΕΤΧΣ που η απερχόμενη ελληνική κυβέρνηση είχε σκοπό να επαναχρησιμοποιήσει ως προληπτική πιστωτική γραμμή. Τον Φεβρουάριο του 2015, η κυβέρνηση ΣΥΡΙΖΑ - ΑΝΕΛ διαπραγματεύτηκε με την Τρόικα την εξάμηνη παράταση της Συμφωνίας. Η κυβέρνηση πρότεινε τον επαναπροσδιορισμό των υπόλοιπων κεφαλαίων για κεϋνσιανές αντικυκλικές επενδύσεις στον μη τραπεζικό οικονομικό τομέα. Ωστόσο, το Eurogroup επέμεινε ότι το υπόλοιπο απόθεμα ασφαλείας «μπορεί να χρησιμοποιηθεί μόνο για έξοδα ανακεφαλαιοποίησης και εξυγίανσης τραπεζών».

### Εθνική Τράπεζα της Ελλάδος

Το 2014 το ΤΧΣ είχε εκπρόσωπο (Ανεξάρτητο Μη Εκτελεστικό Μέλος) στο διοικητικό συμβούλιο της Εθνικής Τράπεζας της Ελλάδος.

### Alpha Bank

Το ΤΧΣ έχει εκπρόσωπο (μη εκτελεστικό μέλος) στο διοικητικό συμβούλιο της Alpha Bank (12 Μαΐου 2015). Αυτός ο εκπρόσωπος είναι μέλος της Επιτροπής Διαχείρισης Κινδύνων της τράπεζας, της Επιτροπής Ελέγχου, της Επιτροπής Αμοιβών και της Επιτροπής Εταιρικής Διακυβέρνησης.

### Eurobank Ergasias

Το ΤΧΣ έχει εκπρόσωπο (μη εκτελεστικό διευθυντή) στο διοικητικό συμβούλιο της τράπεζας Eurobank Ergasias (13 Μαΐου 2015).

### Τράπεζα Πειραιώς

Το ΤΧΣ έχει εκπρόσωπο στο διοικητικό συμβούλιο της Τράπεζας Πειραιώς (2015).

Το ΤΧΣ είχε τη δυνατότητα να διαθέσει ομόλογα 2 δισεκατομμυρίων ευρώ σε μετοχές της Τράπεζας Πειραιώς τον Δεκέμβριο του 2022.  Τον Νοέμβριο του 2020, η συνολική κεφαλαιοποίηση της τράπεζας ήταν μικρότερη από 500 εκατ. ευρώ. Ξεκίνησε τον Νοέμβριο του 2020, δίνοντας στο ΤΧΣ ένα επιπλέον μερίδιο 35 % της τράπεζας, αξίας μικρότερης των 200 εκατομμυρίων ευρώ, με απώλεια άνω του 1.5 δις ευρώ.

Παραπομπές
----------

1. ↑ . . Ανακτήθηκε στις 29 Ιουλίου 2022.
2. 1 2  HFSF 2013, σελ. 4
3. ↑  Georgiopoulos, George (17 February 2015). «Greek bank rescue fund's cushion reverts to lenders if no deal». Reuters. Αρχειοθετήθηκε από το πρωτότυπο στις 2015-02-21.. Ανακτήθηκε στις 21 February 2015.
4. ↑  Green, Elaine (24 Σεπτεμβρίου 2013). «Greek Banking No Longer Lost At Sea?». *Forbes*. Ανακτήθηκε στις 21 Φεβρουαρίου 2015.
5. ↑  "Hellenic Financial Stability Fund - What we do." Αρχειοθετήθηκε 2020-08-02 στο Wayback Machine. Retrieved May 21, 2016.
6. ↑  George Georgiopoulos, Harry Papachristou and Angeliki Koutantou, "Greece activates rescue fund to save Proton Bank", Reuters (October 10, 2011).
7. ↑  European Council (20 February 2015). *Eurogroup statement on Greece*. Δελτίο τύπου.
8. ↑  «NATIONAL BANK OF GREECE: Board of Directors». National Bank of Greece. 23 Μαρτίου 2015. Ανακτήθηκε στις 19 Μαΐου 2015.
9. ↑  «ALPHA BANK: Board of Directors». Alpha Bank. 12 Μαΐου 2015. Αρχειοθετήθηκε από το πρωτότυπο στις 20 Σεπτεμβρίου 2017. Ανακτήθηκε στις 19 Μαΐου 2015.
10. ↑  «ANNOUNCEMENT: Replacement of the Board of Directors». Eurobank Ergasias. 13 Μαΐου 2015. Αρχειοθετήθηκε από το πρωτότυπο στις 21 Μαΐου 2015. Ανακτήθηκε στις 19 Μαΐου 2015.
11. ↑  «PIREAUS BANK: Board of Directors (BoD) Composition». Piraeus Bank. 2015. Αρχειοθετήθηκε από το πρωτότυπο στις 1 Νοεμβρίου 2013. Ανακτήθηκε στις 19 Μαΐου 2015.
12. ↑  Hellenic Financial Stability Fund (Νοεμβρίου 2019). «Interim Statement of Financial Position of the Hellenic Financial Stability Fund, as of 30 June 2019» (PDF). Αρχειοθετήθηκε από το πρωτότυπο (PDF) στις 21 Ιουνίου 2020. Ανακτήθηκε στις 29 Ιουλίου 2022.
13. ↑  «Cancellation of the CoCo coupon payment». 23 Νοεμβρίου 2020.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hellenic Financial Stability Fund  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |